Velferðarsvið Reykjavíkurborgar greiddi í dag 323,4 mkr. til 423 einstaklinga sem áttu rétt á afturvirkum húsaleigubótum . Auk greiðslu á sérstökum húsaleigubótum sem námu 203,7 mkr. voru greiddir dráttarvextir að upphæð 119 , 7 mkr . Þetta kemur fram í fréttatilkynningu frá Reykjavíkurborg . „ Borgarráð samþykkti þann 3. maí síðastliðinn að fela velferðarsviði Reykjavíkurborgar að afgreiða kröfur um greiðslu sérstakra húsaleigubóta fyrir tímabilið 1. júní 2012 til 31. desember 2016 frá leigjendum Brynju – Hússjóði Öryrkjabandalags Íslands , á grundvelli dóms Hæstaréttar í máli nr. 728 / 2015 , án tillits til þess hvort umsókn hafi legið fyrir . Auk þess var lagt til að dráttarvextir yrðu greiddir til þeirra sem ættu rétt á greiðslum sérstakra húsaleigubóta aftur í tímann án þess að gerð væri sérstök krafa um það , “ segir í tilkynningu borgarinnar . Auglýsing Velferðarsvið Reykjavíkurborgar sendi öllum þeim leigjendum sem gætu hafa átt rétt á bótum bréf í byrjun nóvember . Annars vegar var einstaklingum tilkynnt að þeir ættu rétt á greiðslu sérstakra húsaleigubóta og dráttarvaxta aftur í tímann ásamt útreikningi auk tilkynningu um greiðsludag . Hins vegar var einstaklingum tilkynnt að þeir ættu ekki rétt og þeim kynntur réttur sinn til rökstuðnings og heimild til að áfrýja ákvörðun til áfrýjunarnefndar velferðarráðs . „ Þess má að lokum geta að af þeim rúmlega 500 einstaklingum , sem áttu rétt á greiðslu sérstakra húsaleigubóta aftur í tímann , eru 80 einstaklingar látnir . Unnið er að því að fá upplýsingar varðandi umsjónarmenn dánarbúa eða lögerfingja og vonast velferðarsvið borgarinnar til þess að hægt verði að ljúka þeim greiðslum sem allra fyrst , “ segir í tilkynningunni . Þann 25. október 2018 samþykkti borgarráð hækkun á fjárhagsáætlun velferðarsviðs vegna afturvirkra greiðslna sérstakra húsaleigubóta ásamt dráttarvöxtum . Talið er að heildargreiðslur til einstaklinga auk staðgreiðslu af dráttarvöxtum geti numið allt að 400 mkr . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .